מיופה הכח יהיה הזרוע הארוכה של האדם לו הוא מונה, הוא מוסמך לקבל כל החלטה ולבצע כל פעולה המנויה ביפוי הכח המתמשך ובהתאם להוראות החוק.
ישנם פעולות אשר לעולם לא יוכל מיופה הכח לבצע כגון המרת דת, אימוץ ילד, עריכת צוואה, השתתפות בבחירות.
יש פעולות אשר יחייבו הסמכה מפורשת ביפוי הכח אחרת לצורך ביצוען ידרש מיופה הכח לפנות לבית משפט כגון מתן מתנות, תרומות, הלוואות עד הסכומים המוגדרים בחוק.
יש פעולות אשר יחייבו פניה לבית משפט לקבלת אישור כגון פעולות במקרקעין או פעולות אשר שוויין עולה על 500 אלף ₪.
מיופה הכח בעניינים רפואיים יקבל מידע רפואי ויהא רשאי לקבל החלטות רפואיות והכל בהתאם להנחיות שהותיר האדם.
לאחר הפעלת יפוי הכח המתמשך על מיופה הכח לרשום הערה במרשם בו רשומות זכויות האדם על נכסי מקרקעין בדבר יפוי הכח המתמשך במטרה להגן על רכוש האדם מפני צד ג' אשר עשוי לנצל את חולשת האדם או כדי למנוע פעולות ברכוש שאינן לטובת האדם כאשר הוא אינו במצב בו הוא מסוגל להבין.